turjo4nis/wikipedia-bn-dump-20250701 huggingface dataset:
২০১৭-এর করাচি ছুরিকাঘাত

২০১৭-এর করাচি ছুরিকাঘাত পাকিস্তানের সিন্ধু প্রদেশের করাচিতে এক অজ্ঞাতনামা ব্যক্তির দ্বারা মহিলাদের ওপর ধারাবাহিক হামলা ঘটনা। ঘটনাটি ২০১৭ সালের ২৫শে সেপ্টেম্বর থেকে শুরু হয় এবং এর ফলে ১৬ জন মহিলা আহত হয়েছিল; তাদের কাউকে ছিনতাই বা হত্যা করেনি।

আক্রমণ 
ছুরিকাঘাতকারী ২৫শে সেপ্টেম্বর প্রথম তিন নারী নাগরিককে আহত করে। এরপর তিনি ২৬শে সেপ্টেম্বর আরো দুজনকে এবং আরেকজনকে ২৮ সেপ্টেম্বর আহত করেন। ক্ষতিগ্রস্ত এলাকাটি জোহর চৌরঙ্গী থেকে পেহলওয়ান গোথ পর্যন্ত হাবিব বিশ্ববিদ্যালয় ও রাদো বেকারির মধ্যে ছিল বলে জানা গিয়েছে এবং ক্ষতিগ্রস্তদের নিকটবর্তী  গুলিস্তান-ই-জোহরের দারুস সেহাত হাসপাতালে আনা হয়। 

৪ই অক্টোবর, গুলশান-ই-জামাল থেকে গুলশান চৌরঙ্গী পর্যন্ত এলাকায় তিন ঘণ্টার মধ্যে পাঁচজন মহিলা আহত হন। ১৬ই অক্টোবর, ফেডারেল বি এরিয়ার কাছে একটি মেয়েকে ছুরিকাঘাত করা হয়।

কিছু মহিলারা হয় অচেনা অন্যথায় হদিশ পাওয়া যাচ্ছে না এমন, অথবা স্থানীয় থানায় যোগাযোগ করা হয়েছিল, কিন্তু তারা অভিযোগ করতে অস্বীকার করেছিল।  তথ্যানুযায়ী, ১৬ জন মহিলা এই পর্যন্ত শিকার হয়েছেন।

অপরাধী 
একই ব্যক্তির দ্বারা একই পদ্ধতিতে ড্রেসিংয়ের অধীনে আক্রমণ করা হয়েছিল। কিছু ভুক্তভোগী রিপোর্ট ও সিসিটিভি ফুটেজে দেখে সন্দেহভাজনকে একজন রোগা মানুষ বলে মনে হয়, যার উচ্চতা ৫′ ৭-৯ ″ এবং বয়স ২০-২৯ বছর। তিনি কালো টি-শার্ট ও একটি ব্যাগ সহ জিন্স পরিহিত। ব্যক্তিটি একটি হেলমেট পরিহিত হয়ে একটি লাল মোটরসাইকেলে চড়েন, এবং একজন মহিলার পেছন থেকে বাম হাত দিয়ে ধারালো বস্তু ব্যবহার করে আক্রমণ করেন এবং ঘটনার স্থান থেকে পলায়ন করেন। একজন ভুক্তভোগী তাকে হেলমেট না পরে দেখেছিল, যিনি বলেছিলেন তার কোঁকড়ানো চুল ও হালকা করে কামান দাঁড়ি রয়েছে।  তিনি মনস্তাত্ত্বিক ব্যাধিতে ভুগছিলেন বলেও বলা হয়। 

সিসিটিভি ক্লিপগুলি নিম্নমানের ছিল, যা তদন্তে সহায়তা করেনি। হামলাকারীর মুখ ও বাইকের নম্বর প্লেট বের করা অত্যন্ত কঠিন ছিল।    যারা বেঁচে ছিলেন তারা সবাই "শালীনভাবে পরিহিত" ছিলেন, তাই পুলিশ মনে করে, যে হামলায় সন্ত্রাসীদের জড়িত থাকার সম্ভাবনা সন্দেহ নেই।

ঘটনার পরে 
এই হামলাগুলি আতঙ্ক ও ভয় ছড়িয়ে দেয়, অনেক মহিলাকে বাড়িতে থাকতে বাধ্য করে। শীঘ্রই, সমস্ত এলাকায় টহল দিতে ও সর্বত্র তদন্তের জন্য উচ্চ সতর্কতা নিরাপত্তা ব্যবস্থা পাঠানো হয়।

তথ্যসূত্র 

উইকিউপাত্তে স্থানাঙ্ক আছে
পাকিস্তানে নারীর প্রতি সহিংসতা
সরকার ও রাষ্ট্রের নারী মুসলিম প্রধানদের তালিকা

এটি মুসলিম রাষ্ট্রের প্রধান বা রাষ্ট্রের সরকার হিসাবে নারী প্রধানের একটি তালিকা। কিছু অমুসলিম দেশের মুসলিম নারী রাষ্ট্রপ্রধানের নাম এই তালিকায় আছে। উক্ত তালিকাটি কালানুক্রমিক।

তালিকা

আরো দেখুন 

 মুসলিম নারী পণ্ডিতদের তালিকা
 মুসলিম সংখ্যাগরিষ্ঠ রাষ্ট্রসমূহে নারীদের ভোটাধিকার লাভের সময়কাল

মহিলা সরকার প্রধান
নারী রাষ্ট্রপ্রধান
ইসলাম ও নারী
ইসলাম সম্পর্কিত তালিকা
নারীর ভোটাধিকার
ইসলামি নারীবাদ
নারীদের তালিকা
আবুল বাসার (শিক্ষাবিদ)

আবুল বাসার (মৃত্যু: ১৭ নভেম্বর ২০১৮) একজন বাংলাদেশী শিক্ষাবিদ। তিনি বাংলাদেশ কৃষি বিশ্ববিদ্যালয়ের প্রাক্তন অধ্যাপক এবং জামালপুরে অবস্থিত বেসরকারি বিশ্ববিদ্যালয়, শেখ ফজিলাতুন্নেছা মুজিব বিশ্ববিদ্যালয়ের সাবেক উপাচার্য।

পরিবার 
তিনি এক পুত্র ও তিন কন্যা সন্তানের জনক।

কর্মজীবন 
বাসার বাংলাদেশ কৃষি বিশ্ববিদ্যালয়ের প্রাক্তন অধ্যাপক। তিনি বিশ্ববিদ্যালয়টিতে দীর্ঘ ৩৭ বছর অধ্যাপনায় নিয়োজিত ছিলেন। কর্মজীবনে তিনি জাতীয় কবি কাজী নজরুল ইসলাম বিশ্ববিদ্যালয়ের কোষাধ্যক্ষসহ বিভিন্ন গুরুত্বপূর্ণ দায়িত্ব পালন করেছেন।

আবুল বাসার ২০১৫ থেকে ২০১৮ সাল পর্যন্ত জামালপুরে অবস্থিত বেসরকারি বিশ্ববিদ্যালয়, শেখ ফজিলাতুন্নেছা মুজিব বিশ্ববিদ্যালয়ের উপাচার্য হিসেবে দায়িত্ব পালন করেন।

মৃত্যু 
তিনি ২০১৮ সালের ১৭ নভেম্বর চিকিৎসাধীন অবস্থায় ৭৪ বছর বয়সে ঢাকায় মৃত্যুবরণ করেন।

তথ্যসূত্র 

বাংলাদেশী শিক্ষাবিদ
২০১৮-এ মৃত্যু
বাংলাদেশ কৃষি বিশ্ববিদ্যালয়ের শিক্ষক
শেখ ফজিলাতুন্নেছা মুজিব বিশ্ববিদ্যালয়ের উপাচার্য
ক্যালাম চেম্বার্স

ক্যালাম চেম্বার্স (; জন্ম: ২০ জানুয়ারি ১৯৯৫) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনালের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।

২০০২–০৩ মৌসুমে, ইংরেজ ফুটবল ক্লাব সাউদাম্পটনের যুব পর্যায়ের হয়ে খেলার মাধ্যমে চেম্বার্স ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১২–১৩ মৌসুমে, সাউদাম্পটনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; সাউদাম্পটনের হয়ে দুই মৌসুমে ২২ ম্যাচে অংশগ্রহণ করার পর ২০১৪–১৫ মৌসুমে তিনি প্রায় ২০ মিলিয়ন ইউরোর বিনিময়ে ইংরেজ ক্লাব আর্সেনালে যোগদান করেছেন। মাঝে মিডলজব্রা এবং ফুলহ্যামের হয়ে এক মৌসুম করে ধারে খেলেছেন।

২০১২ সালে, চেম্বার্স ইংল্যান্ড অনূর্ধ্ব-১৭ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় ২ বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০১৪ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন। ব্যক্তিগতভাবে, চেম্বার্স বেশ কিছু পুরস্কার জয়লাভ করেছেন, যার মধ্যে ২০১৮–১৯ মৌসুমে ফুলহ্যামের মৌসুম সেরা খেলোয়াড়ের পুরস্কার অন্যতম। দলগতভাবে, চেম্বার্স এপর্যন্ত ২টি শিরোপা জয়লাভ করেছেন, যার মধ্যে ১টি আর্সেনালের হয়ে এবং ১টি ইংল্যান্ডের হয়ে জয়লাভ করেছেন।

প্রারম্ভিক জীবন
ক্যালাম চেম্বার্স ১৯৯৫ সালের ২০শে জানুয়ারি তারিখে ইংল্যান্ডের পিটার্সফিল্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
চেম্বার্স ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৯ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি প্রায় ০০ বছরে ৪৬ ম্যাচে অংশগ্রহণ করে ৫টি গোল এবং ১টি শিরোপা জয়লাভ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 

১৯৯৫-এ জন্ম
জীবিত ব্যক্তি
আর্সেনাল ফুটবল ক্লাবের খেলোয়াড়
ইংরেজ ফুটবলার
সাউদাম্পটন ফুটবল ক্লাবের খেলোয়াড়
ফুলহ্যাম ফুটবল ক্লাবের খেলোয়াড়
মিডলজব্রা ফুটবল ক্লাবের খেলোয়াড়
ইংল্যান্ডের আন্তর্জাতিক ফুটবলার
প্রিমিয়ার লিগের খেলোয়াড়
ফুটবল রক্ষণভাগের খেলোয়াড়
ইংল্যান্ডের অনূর্ধ্ব-২১ আন্তর্জাতিক ফুটবলার
ইংল্যান্ডের আন্তর্জাতিক যুব ফুটবলার
অ্যাস্টন ভিলা ফুটবল ক্লাবের খেলোয়াড়
ফুটবল সেন্ট্রাল ডিফেন্ডার
ফুটবল ফুলব্যাক
কার্ডিফ সিটি ফুটবল ক্লাবের খেলোয়াড়
হাশেমিয়া কামিল মাদ্রাসা কক্সবাজার

হাশেমিয়া কামিল মাদ্রাসা কক্সবাজার বাংলাদেশের কক্সবাজার জেলার সদর উপজেলার একটি আলিয়া মাদ্রাসা। মাদ্রাসাটি ১৯৫২ সালে কলিমুল্লাহ কনট্রাক্টর  প্রতিষ্ঠা করেন। মুজহের আহমদ রেক্টর হুজুর মাদ্রাসার প্রতিষ্ঠাকালীন সুপার হিসেবে দায়িত্ব পালন করেন। মাদ্রাসাটি বর্তমানে ইসলামি আরবি বিশ্ববিদ্যালয় অধিভুক্ত কামিল মাদ্রাসা এবং মাদ্রাসার দাখিল ও আলিম স্তর বাংলাদেশ মাদ্রাসা শিক্ষাবোর্ডের আওতাধীন পরিচালিত হয়ে থাকে। মাদ্রাসার ইনস্টিটিউট কোড EIIN নাম্বার ১০৬২৯৪ এবং এমপিও নম্বর ৩০২০২২৪০২। মাদ্রাসাটিকে কক্সবাজারে উম্মুল মাদারিস বা মাদ্রাসাসমূহের মা বলে উল্লেখ করা হয়। এটি কক্সবাজার জেলার প্রথম কামিল মাদ্রাসা। মাদ্রাসার বর্তমান অধ্যক্ষের নাম রহমত সালাম।

ইতিহাস 
কক্সবাজার অঞ্চলে ইসলামি আধুনিক শিক্ষার বিস্তার ঘটাতে এই মাদ্রাসাটি চালু করা হয়, তৎকালীন সময়ে মাদ্রাসাটি প্রতিষ্ঠায় জমি ও অর্থ দিয়ে সাহায্য করেছিলেন কলিমুল্লাহ কন্ট্রাক্টর। ২০২১-২২ সেশনে চট্টগ্রাম বিশ্ববিদ্যালয়ের আরবি বিভাগে "ইসলামী শিক্ষা বিস্তারে কক্সবাজার হাশেমিয়া কামিল মাদ্রাসার ভূমিকা" শিরোনামে একটি এমফিল গবেষণা করা হয়, গবেষণাটি করেন চট্টগ্রাম বিশ্ববিদ্যালয়ের আরবি বিভাগের ছাত্র মুহাম্মদ ইউনুছ। সেখানে দেখানো হয় মাদ্রাসাটি প্রতিষ্ঠার পরে কক্সবাজার জেলায় ইসলামি শিক্ষার অবদান রাখতে সক্ষম হয়েছে।

২০০৬ সালের পূর্বে বাংলাদেশের আলিয়া মাদ্রাসার পরীক্ষা বাংলাদেশ মাদ্রাসা শিক্ষাবোর্ড নিয়ন্ত্রণ করত। তবে ২০০৬ সালে ইসলামী বিশ্ববিদ্যালয় সংশোধনী আইন, ২০০৬ অনুযায়ী সারাদেশের ফাযিল (স্নাতক ডিগ্রি) ও কামিল (স্নাতকোত্তর) মাদ্রাসা কুষ্টিয়া ইসলামী বিশ্ববিদ্যালয়ের অধিভুক্ত লাভ করে। তখন এই মাদ্রাসাটিও ইবি অধিভুক্তি লাভ করে। এরপর ২০১৬ সালে মাদ্রাসাটি ইসলামি আরবি বিশ্ববিদ্যালয়ে স্থানান্তরিত করা হয়।

শিক্ষা কার্যক্রম 
১৯৫২ সালে মাদ্রাসার শিক্ষা কার্যক্রম একটি ইবতেদায়ী শাখা দিয়ে শুরু হলেও দ্রুতই মাদ্রাসাটি পূর্ব পাকিস্তান সরকারের অনুমোদন লাভ করে। এরপরে কার্যক্রম বৃদ্ধি পেলে দাখিল স্তরের লাভ করে। এবং ধীরে ধীরে মাদ্রাসাটি আলিম ও ফাজিল শ্রেণীর অনুমোদন লাভ করে। এই মাদ্রাসায় ফাজিল ও কামিল শ্রেণীতে আল কুরআন, আল হাদিস ও আল ফিকহ বিভাগে পড়াশোনার সুযোগ রয়েছে। মাদ্রাসার দাখিল ও আলিম শ্রেণীতে মানবিক ও বিজ্ঞান উভয় শাখা চালু রয়েছে। মাদ্রাসাটির ফলাফল প্রায়ই কক্সবাজার জেলার শীর্ষস্থানে দেখা যায়।

তথ্যসূত্র

বহিঃসংযোগ 
 ফেসবুকে হাশেমিয়া কামিল মাদ্রাসা কক্সবাজার

কক্সবাজার জেলার আলিয়া মাদ্রাসা
১৯৫২-এ প্রতিষ্ঠিত শিক্ষাপ্রতিষ্ঠান
১৯৫২-এ পূর্ব পাকিস্তানে প্রতিষ্ঠিত
কক্সবাজার জেলার মহাবিদ্যালয়
বাংলাদেশের কামিল মাদ্রাসা
কক্সবাজার সদর উপজেলা
নুনো তাভারেস

নুনো আলবের্তিনো ভারেলা তাভারেস (; জন্ম: ২৬ জানুয়ারি ২০০০; নুনো তাভারেস নামে সুপরিচিত) হলেন একজন পর্তুগিজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং পর্তুগাল অনূর্ধ্ব-২১ দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন।

২০০৯–১০ মৌসুমে, মাত্র ৯ বছর বয়সে, পর্তুগিজ ফুটবল ক্লাব কাসা পিয়ার যুব পর্যায়ের হয়ে খেলার মাধ্যমে তাভারেস ফুটবল জগতে প্রবেশ করেছেন এবং পরবর্তীকালে স্পোর্টিং সিপি এবং বেনফিকার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, প্রথমে বেনফিকা বি এবং পরবর্তীকালে বেনফিকার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; বেনফিকার হয়ে দুই মৌসুমে ২৫ ম্যাচে ১টি গোল করেছেন। ২০২১–২২ মৌসুমে, তিনি প্রায় ৮ মিলিয়ন ইউরোর বিনিময়ে বেনফিকা হতে ইংরেজ ক্লাব আর্সেনালে যোগদান করেছেন।

২০১৮ সালে, তাভারেস পর্তুগাল অনূর্ধ্ব-১৮ দলের হয়ে পর্তুগালের বয়সভিত্তিক পর্যায়ে অভিষেক করেছিলেন। দলগতভাবে, তাভারেস এপর্যন্ত ১টি শিরোপা জয়লাভ করেছেন, যা তিনি বেনফিকার হয়ে জয়লাভ করেছেন।

প্রারম্ভিক জীবন
নুনো আলবের্তিনো ভারেলা তাভারেস ২০০০ সালের ২৬শে জানুয়ারি তারিখে পর্তুগালের লিসবনে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি কাবু ভের্দীয় বংশোদ্ভূত।

আন্তর্জাতিক ফুটবল
তাভারেস পর্তুগাল অনূর্ধ্ব-১৮, পর্তুগাল অনূর্ধ্ব-১৯ এবং পর্তুগাল অনূর্ধ্ব-২১ দলের হয়ে খেলার মাধ্যমে পর্তুগালের প্রতিনিধিত্ব করেছেন।

তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের পর্তুগাল অনূর্ধ্ব-২১ দলে স্থান পেয়েছেন।

তথ্যসূত্র

বহিঃসংযোগ

 
 
 
 
 
 
 

২০০০-এ জন্ম
জীবিত ব্যক্তি
পর্তুগিজ ফুটবলার
স্পোর্ট লিসবোয়া বেনফিকার খেলোয়াড়
আর্সেনাল ফুটবল ক্লাবের খেলোয়াড়
স্পোর্ট লিসবোয়া বেনফিকা বি-এর খেলোয়াড়
প্রিমেইরা লিগার খেলোয়াড়
স্পোর্টিং সিপি-এর ফুটবলার
পর্তুগালের অনূর্ধ্ব-২১ আন্তর্জাতিক ফুটবলার
লিগা পর্তুগাল ২-এর খেলোয়াড়
ফুটবল রক্ষণভাগের খেলোয়াড়
প্রিমিয়ার লিগের খেলোয়াড়
পর্তুগালের আন্তর্জাতিক যুব ফুটবলার
লিসবনের ব্যক্তি
কাসা পিয়া আতলেতিকো ক্লাবের খেলোয়াড়
ইংল্যান্ডে প্রবাসী ফুটবলার
ওলাঁপিক দ্য মার্সেইয়ের খেলোয়াড়
লিগ ১-এর খেলোয়াড়
ফ্রান্সে প্রবাসী ফুটবলার
লাৎসিয়ো স্পোর্টস ক্লাবের খেলোয়াড়
ফুটবল ফুলব্যাক
নটিংহ্যাম ফরেস্ট ফুটবল ক্লাবের খেলোয়াড়
সেরিয়ে আ-এর খেলোয়াড়
ইতালিতে প্রবাসী ফুটবলার
ফোলারিন বালোগুন

ফোলারিন জেরি বালোগুন (; জন্ম: ৩ জুলাই ২০০১; ফোলারিন বালোগুন নামে সুপরিচিত) হলেন একজন মার্কিন-ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনালের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।

ইংরেজ ফুটবল ক্লাব অল্ডার্সব্রুকের যুব পর্যায়ের হয়ে খেলার মাধ্যমে বালোগুন ফুটবল জগতে প্রবেশ করেছেন এবং পরবর্তীকালে আর্সেনালের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০২০–২১ মৌসুমে, ইংরেজ ক্লাব আর্সেনালের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।

২০১৮ সালে, বালোগুন ইংল্যান্ড অনূর্ধ্ব-১৭ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। এছাড়াও একই বছরে তিনি মার্কিন যুক্তরাষ্ট্র অনূর্ধ্ব-১৮ দলের প্রতিনিধিত্ব করেছিলেন।

প্রারম্ভিক জীবন
ফোলারিন জেরি বালোগুন ২০০১ সালের ৩রা জুলাই তারিখে মার্কিন যুক্তরাষ্ট্রের নিউ ইয়র্ক শহরে জন্মগ্রহণ করেছেন এবং ইংল্যান্ডের লন্ডনে তার শৈশব অতিবাহিত করেছেন। তার বাবা-মা নাইজেরিয়ায় জন্মগ্রহণ করেছেন।

আন্তর্জাতিক ফুটবল
বালোগুন ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৮ এবং ইংল্যান্ড অনূর্ধ্ব-২০ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। এছাড়াও ২০১৮ সালে তিনি মার্কিন যুক্তরাষ্ট্র অনূর্ধ্ব-১৮ দলের হয়ে ৪ ম্যাচে ২টি গোল করেছেন।

তথ্যসূত্র

বহিঃসংযোগ
 
 
 
 
 
 
 

২০০১-এ জন্ম
জীবিত ব্যক্তি
আর্সেনাল ফুটবল ক্লাবের খেলোয়াড়
ইংরেজ ফুটবলার
প্রিমিয়ার লিগের খেলোয়াড়
ফুটবল ফরোয়ার্ড
ইংল্যান্ডের আন্তর্জাতিক যুব ফুটবলার
কৃষ্ণাঙ্গ ব্রিটিশ ক্রীড়াবিদ
মার্কিন ফুটবলার
ইংল্যান্ডের অনূর্ধ্ব-২১ আন্তর্জাতিক ফুটবলার
মার্কিন যুক্তরাষ্ট্রের আন্তর্জাতিক যুব ফুটবলার
মার্কিন যুক্তরাষ্ট্রের আন্তর্জাতিক ফুটবলার
মিডলজব্রা ফুটবল ক্লাবের খেলোয়াড়
স্তাদ দে রেঁসের খেলোয়াড়
লিগ ১-এর খেলোয়াড়
২০২৪ কোপা আমেরিকার খেলোয়াড়
২১শ শতাব্দীর মার্কিন পুরুষ ক্রীড়াবিদ
পুরুষ ফুটবল ফরোয়ার্ড
ইংরেজ ফুটবল লিগের খেলোয়াড়
মোনাকো ফুটবল ক্লাবের খেলোয়াড়
কৃষ্ণাঙ্গ ইংরেজ ক্রীড়াবিদ
নজরুল ইসলাম (রসায়নবিদ)

নজরুল ইসলাম একজন বাংলাদেশী রসায়নবিদ ও শিক্ষাবিদ ছিলেন। তিনি ৮ ডিসেম্বর ২০১৯ থেকে আমৃত্যু মানারাত ইন্টারন্যাশনাল ইউনিভার্সিটির উপাচার্য হিসেবে দায়িত্ব পালন করেন।

শিক্ষাজীবন
তিনি দিল্লি বিশ্ববিদ্যালয় থেকে পিএইচডি ডিগ্রি অর্জন করেন।

কর্মজীবন
নজরুল ইসলাম রাজশাহী বিশ্ববিদ্যালয়ের রসায়ন বিভাগে অধ্যাপনা করেছেন। তিনি বিশ্ববিদ্যালয়টির সিনেট সদস্য, প্রক্টর, বিভাগীয় প্রধান এবং রাজশাহী বিশ্ববিদ্যালয় শিক্ষক সমিতির নির্বাচিত সভাপতি ছিলেন।

এছাড়া তিনি বেগম রোকেয়া বিশ্ববিদ্যালয়ের সিন্ডিকেট সদস্য, বিজ্ঞান এবং প্রকৌশল ও প্রযুক্তি অনুষদের ডিন, রসায়ন বিভাগের সভাপতি এবং উপাচার্যের প্রতিনিধি হিসেবে বিশ্ববিদ্যালয়টির অ্যাকাডেমিক ও প্রশাসনিক ক্ষেত্রে বিভিন্ন গুরুত্বপূর্ণ দায়িত্ব পালন করেন।

নজরুল ইসলাম ২০১৯ সালর ৮ ডিসেম্বর পরবর্তী চার বছরের জন্য বেসরকারি বিশ্ববিদ্যালয়, মানারাত ইন্টারন্যাশনাল ইউনিভার্সিটির উপাচার্য হিসেবে যোগদান করেন।

গবেষণাকর্ম ও প্রকাশনা
নজরুল ইসলামের উল্লেখযোগ্য সংখ্যক গবেষণা প্রবন্ধ দেশীয় ও আন্তর্জাতিক জার্নালে প্রকাশিত হয়েছে। তিনি দেশে ও বিদেশে বিভিন্ন সম্মেলনে গবেষণা প্রবন্ধ উপস্থাপন করেছেন।

তার রচিত উল্লেখযোগ্য গ্রন্থের মধ্যে রয়েছে,

 মৌলিক জৈব রসায়ন
 মৌলিক অজৈব রসায়ন
 রাসায়নিক গতিবিদ্যা ও আলোক রসায়ন

মৃত্যু 
নজরুল ইসলাম ক্যান্সারে আক্রান্ত হয়ে ২০২৩ সালের ২৪ অক্টোবর রংপুরের দর্শনা সূত্রাপুরে নিজ বাসায় ৭০ বছর বয়সে মৃত্যুবরণ করেন।

তথ্যসূত্র

২০২৩-এ মৃত্যু
বাংলাদেশী শিক্ষাবিদ
বাংলাদেশী রসায়নবিদ
দিল্লি বিশ্ববিদ্যালয়ের প্রাক্তন শিক্ষার্থী
রাজশাহী বিশ্ববিদ্যালয়ের শিক্ষক
মানারাত ইন্টারন্যাশনাল ইউনিভার্সিটির উপাচার্য
বেগম রোকেয়া বিশ্ববিদ্যালয়, রংপুরের শিক্ষক
ক্যান্সারে মৃত্যু
তাকেহিরো তোমিয়াসু

তাকেহিরো তোমিয়াসু (, ; জন্ম: ৫ নভেম্বর ১৯৯৮) হলেন একজন জাপানি পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং জাপান জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।

২০১৪ সালে, তোমিয়াসু জাপান অনূর্ধ্ব-১৬ দলের হয়ে জাপানের বয়সভিত্তিক পর্যায়ে অভিষেক করেছিলেন। তিনি ২০১৮ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি ২৩ ম্যাচে ১টি গোল করেছেন। তিনি জাপানের হয়ে এপর্যন্ত ১টি এএফসি এশিয়ান কাপে (২০১৯) অংশগ্রহণ করেছেন, যেখানে তিনি হাজিমে মোরিয়াসুর অধীনে এএফসি এশিয়ান কাপের রানার-আপ হয়েছেন।

ব্যক্তিগতভাবে, তোমিয়াসু বেশ কিছু পুরস্কার জয়লাভ করেছেন, যার মধ্যে ২০২০ সালে আইএফএফএইচএস বর্ষসেরা এএফসি পুরুষ দলে স্থান পাওয়া অন্যতম। দলগতভাবে, তোমিয়াসু এপর্যন্ত ১টি শিরোপা জয়লাভ করেছেন, যা জাপানের বয়সভিত্তিক দলের হয়ে জয়লাভ করেছেন।

প্রারম্ভিক জীবন
তাকেহিরো তোমিয়াসু ১৯৯৮ সালের ৫ই নভেম্বর তারিখে জাপানের ফুজুওকায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
তোমিয়াসু জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত জাপান অনূর্ধ্ব-২৩ দলে স্থান পেয়েছেন।

তথ্যসূত্র

বহিঃসংযোগ
 
 
 
 
 
 
 
 

১৯৯৮-এ জন্ম
জীবিত ব্যক্তি
জাপানি ফুটবলার
বোলোনিয়া ফুটবল ক্লাব ১৯০৯-এর খেলোয়াড়
জাপানের আন্তর্জাতিক ফুটবলার
সিন্ট-ট্রইডেন্সে ফুটবল ক্লাবের খেলোয়াড়
আর্সেনাল ফুটবল ক্লাবের খেলোয়াড়
২০১৯ কোপা আমেরিকার খেলোয়াড়
সেরিয়ে আ-এর খেলোয়াড়
২০২০ গ্রীষ্মকালীন অলিম্পিকের ফুটবলার
ফুটবল রক্ষণভাগের খেলোয়াড়
জে১ লিগের খেলোয়াড়
বেলজীয় প্রো লিগের খেলোয়াড়
বেলজিয়ামে প্রবাসী ফুটবলার
ইতালিতে প্রবাসী ফুটবলার
প্রিমিয়ার লিগের খেলোয়াড়
ইংল্যান্ডে প্রবাসী ফুটবলার
জাপানের আন্তর্জাতিক যুব ফুটবলার
জাপানের অলিম্পিক ফুটবলার
ইতালিতে জাপানি প্রবাসী ক্রীড়াবিদ
জাপানি প্রবাসী ফুটবলার
জে২ লিগের খেলোয়াড়
২০২২ ফিফা বিশ্বকাপের খেলোয়াড়
২০১৯ এএফসি এশিয়ান কাপের খেলোয়াড়
২০২৩ এএফসি এশিয়ান কাপের খেলোয়াড়
ফুটবল ফুলব্যাক
ফুটবল সেন্ট্রাল ডিফেন্ডার
আফগান ফিল্ম

আফগান ফিল্ম (আফগান ফিল্ম অর্গানাইজেশন; অনুবাদঃ আফগান চলচ্চিত্র সংস্থা) ১৯৬৮ সালে প্রতিষ্ঠিত আফগানিস্তানের রাষ্ট্র পরিচালিত চলচ্চিত্র কোম্পানী। বর্তমান মহাপরিচালক সাহরা করিমি, যিনি ব্রাতিস্লাভার একাডেমি অব পারফর্মিং আর্টস থেকে চলচ্চিত্রনির্মাণে পিএইচডি ডিগ্রি অর্জনকারী প্রথম আফগান নারী ও সংস্থাটির প্রথম মহিলা সভাপতি।

আফগান ফিল্ম রাষ্ট্রীয় পৃষ্টপোষকতায় চলচ্চিত্র নির্মাণ একই সাথে আফগানিস্তানের চলচ্চিত্র সংরক্ষণাগার হিসেবে কাজ করে। তালেবানদের হাতে সংস্থাটির রক্ষিত অনেক চলচ্চিত্র ধ্বংস করা হয়েছিল, যদিও কিছু কর্মীরা তাদের জীবনের ঝুঁকি নিয়ে মূল্যবান চলচ্চিত্র সংরক্ষণ করেছিল। এই ঘটনা নিয়ে ২০১৫ সালে নির্মিত এ ফ্লিকারিং ট্রুথ প্রামাণ্যচিত্রে বেশ কয়েকটি উদ্ধার ও সংরক্ষণাগার প্রচেষ্টার কথা বলা হয়েছে।  ২০১৯ সালের ৩ আগস্ট, একটি আট দিনের চলচ্চিত্র উৎসবে আফগানিস্তানের স্বাধীনতার শততম বার্ষিকী উদযাপনে দেশের বিভিন্ন প্রেক্ষাগৃহে ১০০টি চলচ্চিত্র প্রদর্শন করেছিল।

২০১৯ সালে আফগান-কানাডিয়ান চলচ্চিত্র নির্মাতা, এরিয়েল নসর পরিচালিত দ্য ফরবিডেন রিল, প্রামাণ্যচিত্র যেটিতে সাক্ষাৎকার এবং আর্কাইভের মাধ্যমে আফগান ফিল্মের ইতিহাস বর্ণনা করে। চলচ্চিত্রটি আন্তর্জাতিকভাবে আইডিএফএ ২০১৯ প্রথম প্রদর্শিত হয় এবং হট ডক্স কানাডীয় আন্তর্জাতিক প্রামাণ্যচিত্র উৎসব ২০২০- এ রজার্স অডিয়েন্স অ্যাওয়ার্ড জিতেছে।

তথ্যসূত্র 

১৯৬৮-এ প্রতিষ্ঠিত কোম্পানি
আফগানিস্তানের চলচ্চিত্র মাধ্যম
বধূ দহন

বধূ দহন ভারতীয় উপমহাদেশে বা তার আশেপাশের দেশগুলোতে গার্হস্থ্য সহিংসতার একটি রূপ। যৌতুক মৃত্যুর একটি শ্রেণী, বধূ-দহনের শিকার হয়, যখন মেয়ের পরিবার অতিরিক্ত যৌতুক দিতে অস্বীকার করার জন্য স্বামী বা পরিবারের কর্তৃক খুন হয়। স্ত্রীকে সাধারণত কেরোসিন, পেট্রল বা অন্যান্য জ্বলনযোগ্য তরল দিয়ে ভিজিয়ে দেওয়া হয় এবং দেহে  আগুন ধরিয়ে  দিয়ে মৃত্যু মুখি করা হয়। কেরোসিন প্রায়ই বিপজ্জনক ছোট পেট্রল উনুনের রান্নার জ্বালানি হিসেবে ব্যবহৃত হয়, তাই এটি এই দাবিকে অনুমোদন করে যে অপরাধটি একটি দুর্ঘটনা ছিল। এটি ভারতে সর্বাধিক প্রচলিত এবং কমপক্ষে ১৯৯৩ সাল থেকে দেশটির একটি বড় সমস্যা।

এই অপরাধকে দণ্ডনীয় হত্যাকাণ্ড হিসেবে গণ্য করা হয় এবং যদি প্রমাণিত হয়, সাধারণত আইন অনুযায়ী আজীবন কারাদণ্ড বা মৃত্যুদণ্ড দেওয়া হয়। ভারতে বধূ-দহন একটি গুরুত্বপূর্ণ সমস্যা হিসেবে স্বীকৃত হয়েছে, যা দেশে প্রতি বছর প্রায় ২,৫০০ জনের মৃত্যুর জন্য দায়ী। টাইম ম্যাগাজিন  ১৯৯৫ সালে রিপোর্ট করেছিল যে ভারতে যৌতুকের মৃত্যু ১৯৮০-এর দশকের গোড়ার দিকে বছরে প্রায় ৪০০ টি থেকে বেড়ে ১৯৯০-এর দশকের মাঝামাঝি বছরে প্রায় ৫,৮০০ টি হয়ে যায়। এক বছর পরে, সিএনএন বলেছিল যে প্রতিবছর পুলিশ বধূ-দহনের ২,৫০০ টিরও বেশি রিপোর্ট পায়। ইন্ডিয়ান ন্যাশনাল ক্রাইম রেকর্ড ব্যুরোর মতে, ২০০৮ সালে যৌতুক মৃত্যুর ঘটনায় ১,৯৪৮ জন দোষী সাব্যস্ত ও ২,৮৭৬ জন বেকসুর খালাস পেয়েছিলেন।

ইতিহাস

যৌতুক মৃত্যু 
দক্ষিণ এশিয়ার দেশগুলোতে, বিশেষ করে ভারতে যৌতুক মৃত্যু হল একজন তরুণীর মৃত্যু, যাকে তার স্বামী কর্তৃক হত্যা করা হয় বা আত্মহত্যার দিকে চালিত করা হয়। এর ফলে স্বামী ক্রমাগত বধূ বা তার পরিবারের কাছ থেকে আরো যৌতুক আদায় করার চেষ্টা করে। বধূ-দহন যৌতুক মৃত্যুর একটি মাত্র রূপ, অন্যান্য রূপগুলির মধ্যে রয়েছে অ্যাসিড নিক্ষেপ ও ইভ টিজিং। যেহেতু যৌতুক সাধারণত শ্রেণী বা আর্থ -সামাজিক অবস্থার উপর নির্ভর করে, তাই নারীরা প্রায়ই তাদের ভবিষ্যত স্বামী বা তার আত্মীয়দের যৌতুকের চাপের শিকার হয়।

বধূ দহনের উৎপত্তি 
নববধূ দহন কেন ঘটেছিল এবং দক্ষিণ এশীয় দেশগুলোতে এর অস্তিত্ব কীভাবে বিদ্যমান ছিল সে বিষয়ে কমপক্ষে চারটি দৃষ্টিভঙ্গি রয়েছে, যেমন অবনীতা লাখানি তার দম্পতি দহন সম্পর্কে "দ্য এলিফ্যান্ট ইন দ্য রুম অফ কন্ট্রোল" শীর্ষক প্রতিবেদনে বিস্তারিত বর্ণনা করেছেন। এই তত্ত্বগুলি এমন অনুশীলনগুলি বর্ণনা করে, যা সামগ্রিকভাবে যৌতুকের উত্থানে অবদান রাখে, এইভাবে চূড়ান্তভাবে বধূ দহনে অবদান রাখে।

দক্ষিণ এশিয়ায় 
২০১১ সালের একটি হিসাব অনুযায়ী, ভারত, পাকিস্তান ও বাংলাদেশে প্রতিবছর বধূ দহনের  ফলে ৪,০০০ থেকে ২৫,০০০ টি মৃত্যু ঘটে।

আরও পড়ুন 

 
  
  
 
  পিডিএফ।
  লেক্সিস নেক্সিস। সফক ইউনিভার্সিটির আইন পর্যালোচনা।
  পিডিএফ।   
 নেপালের এক কনে পোড়ার শিকার বলছেন, তার পরামর্শদাতারা তাকে সুস্থ করতে এবং ভবিষ্যতের দিকে নজর দিতে সাহায্য করছেন

তথ্যসূত্র

বহিঃসংযোগ 

 ভারতের জাতীয় অপরাধ রেকর্ড ব্যুরো
 ভারতের যৌতুক মৃত্যু, বিবিসি

এশিয়ায় নারী অধিকার
ভারতে নারীর বিরুদ্ধে সহিংসতা
এশিয়ায় নারীর প্রতি সহিংসতা
আগুন
নারীর মৃত্যু
পারিবারিক সহিংসতা
পাকিস্তানে নারীর প্রতি সহিংসতা
রব হোল্ডিং

রবার্ট স্যামুয়েল হোল্ডিং (; জন্ম: ২০ সেপ্টেম্বর ১৯৯৫; রব হোল্ডিং নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনালের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।

ইংরেজ ফুটবল ক্লাব বোল্টন ওয়ান্ডারার্সের যুব পর্যায়ের হয়ে খেলার মাধ্যমে হোল্ডিং ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৪–১৫ মৌসুমে, বোল্টন ওয়ান্ডারার্সের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; বোল্টন ওয়ান্ডারার্সের হয়ে দুই মৌসুমে ২৬ ম্যাচে ১টি গোল করার পর ২০১৬–১৭ মৌসুমে তিনি প্রায় ৩ মিলিয়ন ইউরোর বিনিময়ে আর্সেনালে যোগদান করেছেন।

২০১৬ সালে, হোল্ডিং ইংল্যান্ড অনূর্ধ্ব-২১ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। ব্যক্তিগতভাবে, হোল্ডিং বেশ কিছু পুরস্কার জয়লাভ করেছেন, যার মধ্যে ২০১৫–১৬ মৌসুমে বোল্টন ওয়ান্ডারার্সের বর্ষসেরা খেলোয়াড়ের পুরস্কার অন্যতম। দলগতভাবে, হোল্ডিং এপর্যন্ত ৫টি শিরোপা জয়লাভ করেছেন, যার মধ্যে ৪টি আর্সেনালের হয়ে এবং ১টি ইংল্যান্ডের হয়ে জয়লাভ করেছেন।

প্রারম্ভিক জীবন
রবার্ট স্যামুয়েল হোল্ডিং ১৯৯৫ সালের ২০শে সেপ্টেম্বর তারিখে ইংল্যান্ডের স্টেলিব্রিজে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
হোল্ডিং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি ৫ ম্যাচে অংশগ্রহণ করে ১টি শিরোপা জয়লাভ করেছেন।

তথ্যসূত্র

বহিঃসংযোগ

 
 
 
 
 
 

১৯৯৫-এ জন্ম
জীবিত ব্যক্তি
আর্সেনাল ফুটবল ক্লাবের খেলোয়াড়
ইংরেজ ফুটবলার
বোল্টন ওয়ান্ডারার্স ফুটবল ক্লাবের খেলোয়াড়
বুরি ফুটবল ক্লাবের খেলোয়াড়
প্রিমিয়ার লিগের খেলোয়াড়
ফুটবল রক্ষণভাগের খেলোয়াড়
ইংল্যান্ডের অনূর্ধ্ব-২১ আন্তর্জাতিক ফুটবলার
ইংল্যান্ডের আন্তর্জাতিক যুব ফুটবলার
ইংরেজ ফুটবল লিগের খেলোয়াড়
ফুটবল সেন্ট্রাল ডিফেন্ডার
ক্রিস্টাল প্যালেস ফুটবল ক্লাবের খেলোয়াড়
শেফিল্ড ইউনাইটেড ফুটবল ক্লাবের খেলোয়াড়